Ľudovít XIII.

Ľudovít XIII. (* 27. september 1601, zámok Fontainebleau, Francúzsko - † 14. máj 1643, Saint-Germain-en-Laye) bol francúzsky a navarrský kráľ od roku 1610 do roku 1643.

 Životopis 
Bol najstarším synom Henricha IV. a jeho druhej manželky Márie Medicejskej. Po zavraždení svojho otca-kráľa nastúpil ako 9-ročný na trón a vládla zaňho jeho panovačná matka so svojimi milencami, napríklad Concino Concinim. Presadzovala protireformačnú politiku a zblíženie so Španielskom. V roku 1610 prestala zvolávať ríšske stavy. 24. apríla 1617 sa Ľudovít pučom dostal k moci a prikázal zavraždiť Concina Conciniho.

Roku 1624 odovzdal riadenie štátu kardinálovi Richelieu, ktorý vytvoril absolutistickú monarchiu. Podarilo sa mu pokoriť vzdor šľachty (ktorému nezabránilo ani ukončenie zvolávania ríšskych stavov), dobyl La Rochelle, čím zlomil moc hugenotov, a zaviedol kráľovských intendantov ako správcov krajiny.

Roku 1635 vstúpilo Francúzsko pod vedením Richelieua do tridsaťročnej vojny, s čím však Ľudovít súhlasil len nerád. Richelieu podporoval v zahraničnej politike protestantov, čo vyhovovalo záujmom Francúzska (oslabené a rozdrobené Nemecko). Naopak v domácej politike oslabil vplyv hugenotov. Po Richelieuvej smrti ho vo funkcii štátneho ministra nahradil Jules Mazarin.

 Manželstvo a deti 
21. novembra 1615 sa oženil s infantkou Annou Habsburskou, dcérou španielskeho kráľa Filipa III. a Margaréty Habsburskej, s ktorou mal dvoch synov:
 Ľudovít XIV. (* 5. september 1638 – 1. september 1715)
 Filip I. Orleánsky (* 21. september 1640 – 9. jún 1701)

Bol to jeden z francúzskych kráľov o ktorom sa vedelo, že je homosexuálne orientovaný. Jeho obľúbenci boli sokoliar Charles ďAlbert a markíz de Cing-Mars.

 Rodokmeň Ľudovíta XIII. 
+Rodokmeň Ľudovíta XIII. do tretieho pokolenia Ľudovít XIII. Otec:Henrich IV. Starý otec:Anton Navarrský Prastarý otec:Karol Vendômský Prastará matka:Françoise d'Alençon Stará matka:Jana III. Prastarý otec:Henrich II. Prastará matka:Margita Navarrská Matka:Mária Medicejská Starý otec:Francesco I. de' Medici Prastarý otec:Cosimo I. de' Medici Prastará matka:Eleonóra z Toleda Stará matka:Jana Habsburská Prastarý otec:Ferdinand I.  Prastará matka:Anna Jagelovská

 Literatúra 
 FANEL, Jiří. Gay historie. Praha: Dauphin, 2000. ISBN 80-7272-010-4.

 Iné projekty 

 Zdroj 

Kategória:Králi Francúzska
Kategória:Následníci trónu
Kategória:Bourbonovci
Kategória:Osobnosti z Fontainebleau
Kategória:Úmrtia na tuberkulózu
Kategória:Pochovaní v bazilike Saint-Denis